INVITATION TIL GENERALFORSAMLING M/OPLÆG

**Kære medlem af Dansk Retspsykologisk Selskab,**

Du inviteres hermed til generalforsamling i Dansk Retspsykologisk Selskab.

**Mandag d. 20. maj 2019**

**Kl. 10.00-16.00**

**Stockholmsgade 27, 2100 København Ø**

**Lokale 'Stuen A'**

**Program**

**10.00-10.30:** Velkomst og præsentation

**10.30-12.00:** Generalforsamling

 1) Valg af dirigent og referent

 2) Godkendelse af dagsorden

 3) Beretning om selskabets virksomhed i det forløbne år

 4) Fremlæggelse af regnskab for 2018 (godkendt af DP’s revision)

 5) Behandling af indkomne forslag

 6) Fremtidige arrangementer

 7) Valg af bestyrelse (to suppleanter og tre bestyrelsesmedlemmer er på valg)

 8) Eventuelt

**12.00-12.45:** Frokost

**12.45-14.00:** Oplæg v/Lars Bjerggaard

**14.00-14.15:** Pause

**14.15-15.30:** Oplæg v/Lars Bjerggaard (fortsat)

**15.30-16.00:** Afrunding

På dagen vil der også være oplæg v/Lars Bjerggaard, psykolog og formand for DRS, med fokus på forskellige aspekter af retspsykologien.

**Retspsykologiens status i Danmark:** Oplægget vil indledningsvist opridse retspsykologiens historie i Norden, Europa og USA, og herefter fortsætte over i en gennemgang af de særlige forhold der ofte gør sig gældende for danske psykologer, der enten direkte i kraft af deres ansættelse, eller perifert grundet konsulentfunktion, løser opgaver i retslige sammenhænge.

**Retspsykologiske undersøgelser:** Dette vil sætte scenen for et fokus på to nyudviklinger i DRS regi. Det første vil her være de kommende guidelines til udførelsen af retspsykologiske undersøgelser. Her vil udgangspunktet være en grundmodel over psykologiske undersøgelsers opbygning, baseret på den kliniske overførte tradition som ses inden for retspsykiatrien, hvor udførelsen af retspsykologiske undersøgelser har været en primær funktion i årtier på dansk grund. Dertil kommer de basale regler for hvordan en sådan undersøgelses rammer og indhold sammensættes og udføres for at udgøre et tilstrækkeligt solidt grundlag for retslige beslutninger. I gennemgangen deraf vil der være mulighed for debat om disse guidelines og deres udvikling.

**Retspsykologisk efteruddannelse:** Derefter vil fokus være status for den kommende efteruddannelse i retspsykologi, som en arbejdsgruppe under DRS har arbejdet på. Grundskitsen til uddannelsens opbygning vil blive præsenteret, og det vil blive fremsat til debat om modellen vurderes anvendelig og ønskelig for medlemmerne, hvorefter bestyrelsen vil tage feedbacken derpå til sig, og drøfte denne på det kommende bestyrelsesmøde

Arrangementet er gratis for medlemmer. Ikke-medlemmer er velkomne til en pris af 300,- under forudsætning af, at der er de fornødne pladser. Af hensyn til traktementet bedes du tilmelde dig senest onsdag d. 1. maj 2019 og angive, hvorvidt du ønsker at spise frokost, som er bindende herefter. Tilmelding kan ske til Marie Markussen på Marie@hjulsoegaard.com.

Emner til dagsordenen skal ligeledes sendes til Marie Markussen senest d. 1. maj 2019.

Vi ses til en spændende og hyggelig dag!

**Med venlig hilsen**

**Bestyrelsen**